Milla Ósk Magnúsdóttir hefur verið ráðin aðstoðarmaður Lilju Alfreðsdóttur mennta - og menningarmálaráðherra . Samhliða mun Hafþór Eide Hafþórsson láta af störfum , en hann hefur verið mennta - og menningarmálaráðherra til aðstoðar frá desember 2017 . Í fréttatilkynningu segir að Milla hafi síðastliðinn áratug starfað hjá Ríkisútvarpinu , síðustu ár sem fréttamaður en áður sem aðstoðarframleiðandi frétta og dagskrárgerðarkona í útvarpi og sjónvarpi . „ Þá var hún varaformaður Félags fréttamanna á Ríkisútvarpinu . Milla er með ML-próf í lögfræði frá Háskóla Reykjavíkur þar sem hún sérhæfði sig í fjölmiðlarétti , auk þess að leggja áherslu á persónuupplýsinga - og vinnurétt . Hún mun hefja störf í ráðuneytinu þann 10. desember . “ Auglýsing Þetta er í annað sinn á stuttum tíma sem Lilja skiptir um aðstoðarmann . Í byrjun september var greint frá því að Hrannar Pétursson hefð verið ráðinn aðstoðarmaður hennar í stað Jóns Péturs Zimsen , sem hafði látið af störfum í ágúst eftir ár í starfi . Í aðdraganda forsetakosninganna í mars 2016 tilkynnti Hrannar að hann hygðist bjóða sig fram til embættis forseta Íslands . Síðar hætti hann við framboðið í ljósi þess að Ólafur Ragnar Grímsson , sitjandi forseti , hefði ákveðið að bjóða sig fram á ný . Skömmu síðar , í maí 2016 , var hann ráðinn aðstoðarmaður þáverandi utanríkisráðherra , Lilju Alfreðsdóttur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .